runetrust/blame-folketinget-dk huggingface dataset:
Poul Nyrup Rasmussen (S), 2000-05-25:
Jeg vil sige, at jeg har haft lejlighed til at studere Dansk Folkepartis politiske program, og efter at jeg har læst det, regnet på det og analyseret det, må jeg sige, at i virkeligheden er debatten om den fælles valuta og den danske krone af mindre væsentlig karakter, når vi skal gøre op, hvad der er den største trussel mod den danske krone, for det er Dansk Folkepartis partiprogram.
Brian Mikkelsen (KF), 2009-01-23:
Det vil ikke føje noget nyt til det lovforslag, som meget snart fremsættes, og som er en udløber af de tilkendegivelser, der som nævnt allerede blev fremsat af min forgænger med henblik på at indføre et udtrykkeligt forbud mod reklame for og salg af elhalsbånd.
Pernille Rosenkrantz-Theil (S), 2020-12-03:
Jeg spurgte, om der var blevet fremsat et forslag fra Nye Borgerlige, altså om Nye Borgerlige faktisk havde taget konsekvensen af deres politik og fremsat forslag om, at det ikke skulle være gratis at gå i folkeskole for et flygtningebarn, der kommer til Danmark, og at det ikke skulle være gratis at gå i gymnasiet for en flygtning.
Bjørn Brandenborg (S), 2021-03-10:
Noget af det, vi også lovede hinanden, da vi lavede aftalen om klimaloven, var jo, at den skulle være socialt retfærdig, altså at vi skulle sørge for, at folk ikke mistede deres arbejde, at den ikke øgede uligheden, og at arbejdspladser ikke flyttede til udlandet, og det er selvfølgelig de hensyn, vi tager.
Mattias Tesfaye (S), 2020-04-22:
Som led i den gradvise genåbning af Danmark er det nu blevet besluttet at lette indrejserestriktioner, så besøg fra ægtefæller, faste samlevere, børn og forældre generelt skal anses for et anerkendelsesværdigt formål, og de nye retningslinjer for politiet er blevet opdateret i overensstemmelse med det.
Keld Albrechtsen (EL), 2000-02-09:
Men jeg vil da sige, at den eneste begrundelse for, at det kan være forsvarligt at have en sådan erhvervsstøtteordning som den her, er, at når vi ser på de mindste virksomheder, så er det jo dem, der ellers ikke har muligheder for virkelig at gribe initiativ og ildhu og gode ideer og så få dem omsat til noget praktisk; de store monopoler klarer jo rigeligt det med deres pengekasser.
Karina Lorentzen Dehnhardt (SF), 2021-03-23:
Vi ved i forvejen, at vores minoritetsborgere er mere udsatte for politiets uberettigede interesse, bare fordi de har en anden hudfarve, og det må jo ikke være sådan, at bare fordi der står minoritetsunge i dynejakker, vurderes de som utryghedsskabende, alene fordi de er minoritetsunge.
Ove Hygum (S), 2000-11-09:
loven, bortset fra en skærpelse af loven i 1990, som skyldtes et stigende antal nationale sager om afskedigelse af uorganiserede. Da vi sidst debatterede forslaget, havde Højesteret i to domme godkendt eksistensen af eksklusivaftaler på det danske arbejdsmarked, og i maj i år har Højesteret afsagt sin tredje dom om eksklusivaftaler.
Hans Christian Schmidt (V), 2003-03-12:
De skrev, og jeg siger ikke, det er rigtigt, men det er dem, der har gjort forsøget: De samlede omkostninger ved de energipolitiske tiltag med miljøpolitisk sigte i perioden var mere end 100 mia. kr. De opførte vindmøller i Danmark i 1990'erne medførte en meromkostning for elproduktion på godt 25 mia. kr. Og Det Økonomiske Råd vurderer, at møllerne samlet, dvs. inklusive de erhvervsmæssige fordele, gav et samfundsmæssigt tab på 3 mia. kr. Der blev i perioden anvendt mere end 6 mia. kr. til forskning, udvikling og udbredelse af vedvarende energi, og lad mig så kort citere fra konklusionerne i rapporten.
Annette Vilhelmsen (SF), 2014-10-09:
Men kunne hr. Johan Lund Olsen måske lige prøve at uddybe, hvor det ville være rigtig vigtigt, så vi trækker samme vej og ikke gør det, der måske lidt har været tendensen, og det, som kunne have været oplevelsen, nemlig Grønland for sig og Danmark for sig, til trods for at vi sådan set er i et rigsfællesskab, hvor vi har stor brug for hinanden, også på hele sikkerhedsområdet.
Sophie Løhde (V), 2023-02-07:
Det var derfor, jeg også i min tale prøvede at nævne nogle af de ting, der allerede er sat i gang, som jeg synes er vigtigt at vi ser i en sammenhæng, i kombination med at vi nu også har besluttet at nedsætte den her arbejdsgruppe, hvor beslutningsforslagets intentioner og målgruppe også kan indgå, så de på den baggrund kan tage videre stilling.
Marlene Borst Hansen (RV), 2013-10-10:
Det, vi fra politisk side gør, er, at vi siger, hvor vægtningen skal være, hvor vi synes, at det vigtigste i den her prøve skal være, og vi synes fra radikal side, fra regeringens side og fra Enhedslistens side, at det er at vægte det at være aktiv demokratisk borger i et moderne samfund.
Jacob Buksti (S), 1998-04-01:
Mine ringe evner rækker ikke til det, så derfor vil jeg bare sige: Jeg lægger vægt på, dels at vi får en styrket traktat, og dels, at samtlige de ansøgerlande, der har været, også dem, som ikke umiddelbart står for at komme ind, er mere end almindeligt optaget af at komme ind også på de vilkår, som man forhandler sig frem til.
Morten Homann (SF), 2007-10-09:
I så fald ville det selvfølgelig have været gavnligt at nævne det i bemærkningerne til lovforslaget, hvor det som en klar konsekvens af det, regeringen foreslår, fremgår, at der bliver givet en lettelse på 200 mio. kr. det første år og på 50 mio. kr. det næste år.
Brian Mikkelsen (KF), 2017-05-16:
Altså, det er jo svært for mig at udtale mig om, hvorvidt der er spræl i embedsmændene, men jeg kan for mit eget vedkommende sige, at jeg synes, der er et problem med diskrimination i nattelivet, og jeg er helt enig i, at diskrimination ikke bør finde sted.
Benny Engelbrecht (S), 2010-04-21:
Det synes jeg er fint at få frem i lyset, selv om det naturligvis er ærgerligt for de mange tusinde danskere, der nu må sidde tilbage derude og ikke kan forstå, hvorfor noget, som der kunne se ud til at ville komme en afklaring af og konklusion på i dag, faktisk ender i endnu en syltekrukke.
Torsten Schack Pedersen (V), 2014-10-10:
Det skal så siges, at når virkeligheden var, at brændeafgiften var så bøvlet og bureaukratisk, som der var lagt op til, betyder den her omlægning faktisk, at danskerne får lidt flere penge mellem hænderne, end hvis forsyningssikkerhedsafgiften var blevet gennemført som planlagt.
René Christensen (DF), 2014-12-09:
Derfor undrer det mig, når der fra udvalgets side blev spurgt – ministeren skal lægge mærke til, at der ikke var underskrifter fra dem, der stillede spørgsmålet – om ministeren vil fremsende ændringsforslag, der indebærer, at økologiske landmænd med husdyrproduktion sikres en form for fortrinsstilling til suppleringsjord, og dermed imødekommes de særlige udfordringer, disse økologiske landmænd har med at få dyr på græs.
Flemming Møller Mortensen (S), 2008-10-21:
Jeg vil gerne spørge ordføreren, om ordføreren og Venstre frem til 1. juli 2009 vil overveje det synspunkt eller den holdning, som rigtig mange professionelle sundhedsfolk - også sundhedsøkonomer - har givet udtryk for, nemlig at det udvidede frie sygehusvalg kan være udmærket, men at en differentiering på diagnoser kan være meget hensigtsmæssig, i den forstand at man får behandlet de mest syge først.
Søren Krarup (DF), 2010-01-19:
Jeg vil nemlig spørge hr. Henrik Dam Kristensen, ligesom jeg spurgte hr. Karsten Lauritzen, om hr. Henrik Dam Kristensen ikke vil give mig ret i, at når der i forslaget argumenteres med grundloven – man taler om, at en borger kan søge sin sag opklaret ved domstolene, og sammenstiller det med en asylansøger – er der tale om en grundlæggende forfalskning af målestokken, for en asylansøger er netop ikke borger og derfor ikke underkastet grundlovens bestemmelser.
Stine Brix (EL), 2018-10-09:
Det er jo blevet afsløret mange gange af danske medier, at der foregår daglige brud, tror jeg, af den lov, der gælder, i forhold til at man ikke må sælge tobak og alkohol til mindreårige, og at der stort set ingen kontrol er med de aldersgrænser, som gælder.
Sophie Hæstorp Andersen (S), 2008-04-01:
Man er tilfreds med, at lejere bliver sat ud, man er tilfreds med, at folk må kaste sig ud på et boligmarked, som kun er blevet dyrere og dyrere, og som er dybt uretfærdigt og fyldt med tilfældigheder, når man prøver at få fat i en privat udlejningsbolig eller en andelsbolig eller lignende.
Charlotte Broman Mølbæk (SF), 2025-05-06:
Grundprisen for aftalen er den samme som den økonomiramme, der er for hele området, så det har medført nogle begrænsninger i forhold til yderligere forenklinger, som f.eks. kunne være at fjerne en beløbsgrænse, altså den nedre afgrænsning for at få økonomisk støtte.
Martin Geertsen (V), 2012-06-07:
Ville det ikke have været nemmere, og ville vi ikke have undgået en masse diskussioner, hvis det var sådan, at ministeren i stedet for havde sagt: Nu ophæver vi sådan set forbuddet her, og så må kirken sådan set selv – i anførselstegn – ligge og rode med, hvordan man i virkeligheden vil indrette sig?
Kirsten Brosbøl (S), 2009-12-10:
Derfor bakker vi fra Socialdemokraternes side også op, at de fleste universiteter har udarbejdet sprogstrategier, som forholder sig til den problemstilling, og vi noterer os med tilfredshed, at regeringen vil arbejde for, at universiteternes sprogstrategier indeholder begrundelser for valg af undervisningssprog, hvilket jo altså også allerede indgår i Akkrediteringsrådets kriterier for vurdering af uddannelsernes kvalitet.
Rosa Lund (EL), 2020-01-14:
Lige præcis den mulighed for de politiske sonderinger eksisterede jo også, før man ændrede offentlighedsloven, som trådte i kraft i 2014, så derfor kan jeg ikke forstå, hvorfor man i Venstre så ikke blot bakker op om de gode ting, som ligger i den nye offentlighedslov, som hr. Jan E. Jørgensen har argumenteret for, og så fjerner de ting, som faktisk har givet mere lukkethed.
Per Stig Møller (KF), 2002-11-14:
Landet er i besiddelse af kemiske og af biologiske våben samt missiler med længere rækkevidde end den af FN tilladte grænse på 150 km. Såfremt der ikke gribes ind, vil landet formentlig oven i købet have udviklet sit eget atomvåben i løbet af dette årti.
Kristen Touborg (SF), 2006-04-18:
Men jeg skal da så sige, at der jo da er en mulighed endnu, for Socialdemokratiet har bedt om at få lovforslaget tilbage mellem anden og tredje behandling, og dermed får Venstre jo så muligheden for at kunne finde ud af noget fornuftigt, så vi kan få en ordentlig sikkerhed for, at det her altså ikke bare betyder flere svin, men at vi kan få et ordentligt resultat ud af det her.
Aage Frandsen (SF), 2001-10-03:
Det er vel også noget, der primært hører under økonomiministerens ressortområde, og det vil sige, at det ikke er noget, vi stiller som spørgsmål ved behandlingen af dette lovforslag. Men vi kan altså støtte lovforslaget, for vi betragter det som en nødvendig ting at få igennem på baggrund af de ændringer, der er sket, men det beviser altså også, at der er noget skrøbeligt inden for området, og vi er meget opmærksomme på, at de mennesker, som de her ting vedrører, nemlig pensionsopsparerne, under ingen omstændigheder må lide unødig overlast.
Charlotte Dyremose (KF), 2007-03-30:
Det er i dag sådan, at der er en vis forskel på det private og det offentligt rettede uddannelsesområde, og forhåbentlig vil disse nye professionshøjskoler og den styrkede tværfaglighed, som de kommer til at byde på, også komme til at vise nye muligheder for at kombinere de to områder og se nye potentialer i at benytte sig af den faglighed, der typisk har været brugt på det ene område, på det andet.
Jonas Dahl (SF), 2013-05-29:
Jeg er sådan set optaget af, at vi samlet set kan skabe et bedre velfærdssamfund, og hvis vi kan gøre det ved at bruge pengene bedre forskellige steder og så i sidste ende styrke velfærden til gavn for vores ældre og vores unge, synes jeg, at det er det, der er det interessante.
Jan E. Jørgensen (V), 2013-12-10:
Og så vil man ikke være med til at løse dem; på trods af at Enhedslisten jo i denne sag kunne udgøre de afgørende mandater, som kunne gøre, at man kunne få vedtaget et beslutningsforslag, så ønsker Enhedslisten altså ikke at gå konstruktivt ind i det arbejde.
Eva Kjer Hansen (V), 2016-05-13:
Så det er heller ingen hemmelighed, at Venstre mener, at det må være muligt for kommunerne at frigøre 1 pct. af deres samlede midler på godt 240 mia. kr., og netop som beslutningsforslaget er udformet, må man jo også opfatte det sådan, at forslagsstillerne er enige i den tilgang, når de nu ønsker at deltage i forhandlingerne om, hvordan midlerne skal anvendes, midler, som vi kan kanalisere og prioritere derhen, hvor pengene gør mest gavn for danskerne år efter år.
Villy Søvndal (SF), 2001-01-25:
Men modsat må jeg spørge fru Aase D. Madsen: Hvis det notorisk er sådan, at et ægtepar stilles bedre økonomisk med den kommende førtidspensionsreform end efter de gamle regler, skulle man så efter fru Aase D. Madsens opfattelse stemme imod, fordi man ikke fik gennemført alt det, man gerne ville?
Aage Frandsen (SF), 2002-03-19:
Et er, at man gennemfører sine ting, det må man selvfølgelig gøre, når man har et flertal, og det er også klart, at det er legitimt at lave forlig, at et flertal kan lave forlig imod et mindretal, men det afgørende er da, at man vil diskutere det bagefter med det, som er mindretallet. Jeg stillede Venstres ordfører - og det var så i et håb om, at Venstres ordfører ville sige noget - et spørgsmål om, hvorfor det her lovforslag ikke er med i 100-dages-programmet.
Per Stig Møller (KF), 2013-05-21:
Og hvis det skulle komme dertil, som hr. Christian Juhl forudsætter, at de måtte få den totale magt i begge områder, jamen så kan der ikke komme nogen fred, for der står jo i resolution 1515, som endosserede køreplanen for fred, at man forudså – det er Sikkerhedsrådet – en løsning, hvorved Israel og Palæstina eksisterer side om side inden for gensidigt anerkendte grænser.
Lene Espersen (KF), 2001-05-16:
Jeg vil da sige, jeg glæder mig utrolig meget til at høre, hvad Enhedslisten har tænkt sig at diske op med, for det, der jo er det sådan måske lidt bekymrende eller sørgelige ved den debat her i dag, er, at den person, der egentlig er ordfører for den anden forespørgsel, nemlig hr. Kristen Touborg, ikke har givet et eneste svar på, hvad SF vil gøre for det pelagiske fiskeri, og hvordan man vil leve op til den vedtagelse, man stemte for, om en hurtig og bæredygtig tilpasning.
Pernille Rosenkrantz-Theil (S), 2014-02-07:
Og derfor var det jo noget vrøvl fra ende til anden i de 5 minutter, hr. Eyvind Vesselbo brugte på sin ordførertale, at han som hovedpointe havde, at det var det vigtigste for regeringen at komme med en eller anden akademisk dagsorden om en fattigdomsgrænse.
Tage Leegaard (KF), 2011-01-27:
Lad os da få det efterprøvet, lad os få sat nogle undersøgelser af det i gang for at se, hvor det egentlig er, det i bund og grund kommer fra med den forurening, for nu har vi sagt, at så meget må landmanden gøde på en given hektar, er det så den rigtige måde at gøre det på?
Frank Jensen (S), 1998-06-03:
Sådan står det, og hvis man læser det, som jeg går ud fra at fru Baastrup har gjort, er det også det, der fremgår af den betænkning, der ligger fra det store registerlovudvalg, hvor vi altså har haft alle hånde mennesker med, nemlig at der er tale om en kombination af et totalharmoniseringsdirektiv og et minimumsdirektiv.
Charlotte Dyremose (KF), 2009-03-31:
Derfor skal vi styrke virksomhedernes konkurrenceevne, styrke virksomhedernes muligheder for at byde ind på både offentlige og private udbud, og derfor skal vi ikke sætte den slags hindringer i vejen, men i stedet for opfordre til konstruktiv handlen - også for deres egen skyld i øvrigt, for det er jo trods alt virksomhederne, der skal bruge medarbejderne, og helst de faglærte medarbejdere, ude på den anden side.
Jette Gottlieb (EL), 2024-04-30:
Men så vil jeg gerne høre helt konkret, om ministeren har nogen konkrete bidrag, som han vil tilføre de kommuner og den region, det handler om, i forhold til at sige, at lige på det her punkt ville det være der og der, I ville kunne spare, sådan at I ville kunne klare finansieringen af det pågældende projekt.
Alex Ahrendtsen (DF), 2022-04-07:
Men de borgerlige partier ville jo have det fortsatte frie valg, og så bliver det bare svært, for det frie valg vil jo så betyde, hvis vi lukker helt op for det, at der er nogle ganske få gymnasier, der vil tiltrække alle, og de vil så blive kæmpestore, og så vil der blive lukket en hel masse gymnasier rundtomkring.
Anders Fogh Rasmussen (V), 2005-10-04:
Forslaget betyder også en skærpelse af straffene for ansattes forsætlige eller groft uagtsomme overtrædelser i visse situationer. Denne del af forslaget indgår i regeringsgrundlaget »Nye mål« fra februar 2005. Forslaget indeholder endvidere konsekvensændringer af loven som følge af kommunalreformen. Forslaget omfattes af lovovervågning. Ændring af lov om
Johs. Poulsen (RV), 2005-06-07:
Hr. Morten Messerschmidt, som er glimrende inde i mange af de ting, som ligger i tilblivelsen af forfatningstraktaten, de nuværende spilleregler osv., ved jo også godt, at såfremt Frankrig og Holland på et tidspunkt måtte komme og sige, at de ønsker ratificeringsprocessen fortsat, fordi de vil give nogle nationale svar på det, der er deres folkeafstemning, er det deres ret.
Line Barfod (EL), 2010-06-16:
Er det den handicappede, der gerne have en elektrisk kørestol, så man kan komme rundt, den handicappede, der gerne vil have noget hjælp 24 timer i døgnet, så man kan komme på toilettet, når man skal, og ikke først når kommunen synes, der er tid til, at der kommer en og hjælper, eller er det de rige, som man fastholder skal have deres skattelettelser, så der kan blive råd til endnu mere kaviar og champagne?
Klaus Hækkerup (S), 2007-02-06:
Må jeg spørge: Er det ikke relevant, når nu hr. Walter Christophersen står her og angriber Københavns Kommune og det lokale selvstyre så hårdt, at en kommune som Københavns Kommune sætter prisen op for på den måde at skabe balance mellem udbud og efterspørgsel af parkeringspladser?
Rosa Lund (EL), 2012-11-30:
Jeg vil gerne spørge fru Lisbeth Bech Poulsen: Da den her regel blev indført, sagde SF's daværende uddannelsesordfører, Nanna Westerby, at den eneste grund til, at SF bakkede op om forslaget, var, at man hellere ville have det her, end man ville have nedskæringer på SU.
Holger K. Nielsen (SF), 2018-05-08:
Jeg synes ikke, vi kan byde mennesker, som har boet i udlandet og måske vil tilbage til Danmark med deres ægtefælle, at vi ikke kan sige præcist, om de kan komme tilbage til Danmark eller ej, altså til det område, hvor de måske i forvejen har haft en lejlighed eller ønsker at bo.
Morten Dahlin (V), 2025-01-09:
På mange stræk mener jeg faktisk, at det her lovforslag vil gøre det med mere lokal frihed, mere lokalt albuerum og bedre mulighed for at tage lokale ønsker i betragtning, f.eks. i forhold til at skabe udvikling i kystnærhedszonen, som altså går 3 km. ind i landet og som f.eks. hæmmer udviklingsmulighederne i Vordingborg Kommune for at tage udgangspunkt i det meget konkrete.
Karen Ellemann (V), 2011-01-27:
Når den her høring er overstået, sidder vi selvfølgelig med en mængde høringssvar – vi begynder jo allerede at modtage dem nu – som vi behandler, og det er helt klart, at de vandplaner skal vedtages, altså lige nu er de i høring, man skal så bearbejde dem, efter at man har fået høringssvarene, og så skal de vedtages.
Anne Baastrup (SF), 2003-01-07:
Men det er en bemyndigelse, ministeren får, hvor jeg ser, at vi bliver nødt til i Folketingets Retsudvalg at få præciseret, hvad det er for konkrete sager, det drejer sig om, og det er nødvendigt, at vi i betænkningen kommer ind på, hvad det er for nogle konkrete sager, hvor man ikke kan forestille sig, at danske myndigheder vil acceptere, at udenlandsk politi vil foretage denne her type af observationer.
Dennis Flydtkjær (DD), 2025-11-19:
Når man siger til almennyttige foreninger, at de skal kunne udlodde 70 pct., kunne det så ikke give god mening, at man også siger til andre, som også typisk er bankoforeninger, som udlodder til den lokale fodboldklub eller giver overskuddet videre, at de også får 70 pct., så der var en eller anden parallelitet i det?
Gitte Lillelund Bech (V), 2005-03-17:
Her synes jeg, det er værd at notere, at der i den trafikaftale, som blev indgået i 2003, i øvrigt netop med de Radikale og Dansk Folkeparti som medparter, for første gang står eksplicit, at man bl.a. skal se på samfundsøkonomien i de enkelte investeringer, man foretager.
Mette Thiesen (NB), 2022-01-20:
Jeg kan sådan set tilslutte mig rigtig meget af det, der blev sagt, bl.a. fra Dansk Folkepartis ordfører, og kan egentlig gøre det ganske kort: Når man er valgt som borgmester, har man fået et stort tillidshverv, og så skal man passe sit arbejde og ikke gå efter de gode ben alle mulige andre steder.
Kristian Thulesen Dahl (DF), 2005-09-06:
Det er soleklart, at hvis man ikke har styr på den offentlige økonomi, hvis man ikke sørger for at prioritere de offentlige midler til de svageste – den offentlige økonomi, der gør, at vi også har en holdbar udvikling – kommer man ud for, at vi allerede til foråret skal til at skære dybt i velfærdsordninger.
Henrik Møller (S), 2020-02-04:
Jeg vil stadig væk bare udtrykke en undren over den teatertorden, man næsten kan høre i forbindelse med det her, altså at man er gået så langt fra De Radikales side, at man rent faktisk har sagt ja til den her undersøgelse, når man reelt set ikke mener, at den kan bruges til noget som helst.
Astrid Krag (SF), 2008-11-21:
Så jeg vil bare igen prøve at se, om jeg kan få svar på det spørgsmål, jeg stillede - i stedet for at få en byge spørgsmål den modsatte vej nemlig om det ikke er en lovgivningsmæssig falliterklæring at vedtage en regel, der rammer det store flertal af lovlydige danske borgere, i stedet for at fokusere indsatsen på det lille mindretal, som bryder gældende lovgivning.
Helene Liliendahl Brydensholt (ALT), 2023-04-27:
Men det her forslag, som vi skal debattere nu, skal imidlertid ses som en håndsrækning til de partier, der flere gange under den seneste valgkamp udtalte, at vi skal have et opgør med den skøre udlændingepolitik – vi skulle pille tidslerne ud af udlændingeloven.
Jann Sjursen (KRF), 2001-10-04:
Statsministeren lagde i tirsdags i sin åbningstale vægt på, at efterretningsvæsnerne fik styrket deres ressourcer og muligheder, og det er noget, som jeg tror, at et bredt flertal i Folketinget vil bakke op om, også Det Konservative Folkeparti.
Keld Albrechtsen (EL), 2001-03-15:
Jamen det er kun, fordi hr. Ole M. Nielsen jo åbenbart ikke må have hørt, hvad ministeren var oppe og forklare om den undersøgelse, for der var nogle borgerlige ordførere, der ikke rigtig havde forstået konklusionerne i den undersøgelse, nemlig at der rent faktisk er en begrundet formodning om, at en dybere undersøgelse vil kunne dokumentere videnskabeligt, at økologiske fødevarer er sundere.
Morten Bødskov (S), 2013-04-23:
Jeg er for så vidt enig i, at de nævnte former for kriminalitet er egnet til at blive begået over internettet, men derudover er der for mig at se en lang række andre former for kriminalitet, som kan begås ved hjælp af internettet, men som ikke nævnes af forslagsstillerne.
Rasmus Stoklund (S), 2023-11-30:
Det er klart, at myndighederne, herunder efterretningstjenesterne, har et ansvar for at holde øje med – og det gør man jo også – om der er nogle, der radikaliseres og på anden måde har en adfærd, som bør føre til, at der tages særlige initiativer i forhold til dem.
Line Barfod (EL), 2003-04-11:
Når der de fleste steder er nogle rigtig gode børnehaver, vuggestuer, fritidshjem, SFO'er, er det, fordi man netop gør en stor indsats for at få det hele til at hænge sammen, fordi man netop tænker over, hvad man kan gøre, men det er på trods af de dårlige forhold, selv om gode forhold for vores børn jo er det helt afgørende for vores fremtid.
Ole Birk Olesen (LA), 2017-04-05:
Dernæst vil jeg sige, at jeg er enig med hr. Claus Kvist Hansen i, at hvis man bryder regler og opnår en konkurrencefordel derved, er der er tale om unfair konkurrence, og hvis de regler, man bryder, er nogle, der har med sociale forhold at gøre, så er der også tale om social dumping.